Shalom! Tervetuloa seuraamaan Veahavta et Israel -ohjelmaa.
Se tarkoittaa: Sinä rakastat Israelia.
Tri Baruch Korman selittää nyt puolen tunnin ajan Raamattua.
Hän on vanhempi luennoitsija Zera Avraham -instituutissa Israelissa.
Kurssit ovat hepreaksi, mutta hän opettaa kerran viikossa englanniksi.
Saat lisätietoa Israelin-työstämme sivuiltamme LoveIsrael.org.
Nyt on tri Baruchin vuoro.
Monet innostuvat kuullessaan, että joku opettaa Ilmestyskirjasta.
Heitä kiehtovat salaperäiset asiat.
He haluavat tietää luvun 666 merkityksen.
Muitakin salaisuuksia ihmiset tahtoisivat tietää.
Mutta Ilmestyskirjassa Jumalalle on tärkeää se, miten me elämme.
Verellä lunastettujen elämän tulisi heijastaa lunastusta.
Messiaan veren voimasta -
elämämme voi heijastaa Jeshuan luonnetta.
Jeshua ei tehnyt koskaan syntiä eikä rikkonut Jumalan käskyjä.
Ne, jotka ovat ottaneet vastaan Jumalan armon Messiaan veressä, -
on kutsuttu heijastamaan elämällään Jeshuan luonnetta.
Siksi meidän tulisi miettiä tarkkaan, -
miten elämme ja käyttäydymme tässä maailmassa.
Onko elämämme täynnä Jumalan palvontaa?
Tuoko käytöksemme Jumalalle kiitosta?
Päätimme Ilm.13:n siihen ajatukseen, -
että tulevaisuudessa Jumala antaa meille viisauden -
käsittää luvun 666 merkityksen.
Olen kuullut luvun merkityksestä monta eri tulkintaa.
Jotkut väittävät luvun olevan arabiaa, mutta ajatus on järjetön.
Mutta emme ymmärrä luvun 666 merkitystä, -
ennen kuin kyseinen aika on käsillä.
Muistathan, miten tärkeä osa Danielilla on Ilmestyskirjassa.
Danielillekin näytettiin asioita, -
jotka hänen piti sinetöidä lopun aikoihin asti.
Meidän tulee tarkata, mitä Jumala sanoo näistä salaisuuksista.
Kun kyseiset salaisuudet alkavat toteutua, -
saamme viisauden ymmärtää ne ja elää kuuliaisina Jumalalle.
Siirrytään nyt Ilmestyskirjan lukuun 14.
Luvussa 14 puhutaan aiemmin mainituista 144 000:sta ihmisestä, -
joiden otsaan oli painettu Jumalan sinetti.
144 000:ssa oli 12 000 jokaisesta Israelin heimosta.
Heitä kutsuttiin yleisnimityksellä Jumalan palvelijat.
Näemme monissa Ilmestyskirjan kohdissa -
läheisen yhteyden Mooseksen ja Messiaan välillä.
Ilmestyskirjassa lauletaan uutta virttä tai uutta laulua.
Se on Mooseksen ja Karitsan laulu.
Mooseksen ja Karitsan laulun sijainti Sanassa auttaa meitä -
tulkitsemaan Ilmestyskirjan sisältöä.
Voimme paremmin ymmärtää, mitä luku 144 000 merkitsee.
Ilmestyskirjassa puhutaan monesta asiasta yleisessä merkityksessä.
Esimerkiksi luku 12 viittaa -
sekä Israelin 12 heimoon että 12 opetuslapseen.
Luku 1000 puhuu loppuun saattamisesta tai kokonaisuudesta.
Monet raamatuntutkijat ymmärtävät luvun 144 000 kertovan -
Jumalan kansasta yleensä.
Ymmärrän itse Ilm. 14:n sisällön samoin.
Ilm. 7:ssä luku 144 000 tarkoittaa Israelia, -
niitä jotka pääsevät valtakuntaan ja noudattavat Mooseksen käskyjä.
Mutta Ilm. 14:ssä näemme jotain ainutlaatuista luvusta 144 000.
Lukua 144 000 käytetään kahdessa eri kohdassa opettamaan tietty asia.
Luetaan Ilm. 14:1.
Johannes sanoo: "Ja minä näin, ja katso, Karitsa..."
Karitsa viittaa pääsiäiskaritsaan.
Pääsiäinen liittyy lunastukseen.
Toisin sanoen Ilm. 14:n asiayhteytenä on lunastus.
"Ja minä näin, ja katso, Karitsa seisoi Siionin vuorella..."
Ilm. 7:ssä kerrottiin 144 000:n ihmisen sinetöimisestä.
Mutta siellä ei puhuta Karitsasta, Messiaasta eikä Siionin vuoresta.
Miksiköhän nyt mainitaan Siionin vuori?
Meidän pitää ymmärtää Raamatun kieltä.
Jumala välittää meille totuutta käyttämiensä termien kautta.
Siion on heprean sana, -
joka tarkoittaa merkitsemistä, esim. jonkun paikan merkitsemistä.
Sana Siion voidaan myös muuttaa muotoon metsujan, -
joka merkitsee erinomaista.
Jumala tahtoo siis sanoa: -
Lunastus johtaa erinomaisuuteen.
Lunastuksen kautta -
voimme elää Messiaan yhteydessä erinomaista elämää -
eli olla toteuttamassa Jumalan tarkoitusperiä ja suunnitelmia.
Jumalan suunnitelmat toteutuivat näissä 144 000:ssa.
"Ja minä näin, ja katso, Karitsa seisoi Siionin vuorella, -
ja hänen kanssaan sata neljäkymmentä neljä tuhatta..."
Luvussa 7 näimme luvun 144 000 tarkoittavan Jumalan kansaa -
merkityksessä Israelin 12 heimoa.
Israel koostuu kahdesta eri osasta.
On ne, jotka pääsevät valtakuntaan uskon kautta lopun aikoina.
Ilm. 16-17:stä näemme, -
että Jumala sallii Israelille hyvin vaikeat ajat.
Silloin he joutuvat turvautumaan Jumalaan ja toimimaan uskossa.
Joskus usko syntyy epätoivosta.
Niin Jumala opetti israelilaisille erämaassa. Nyt käy samoin.
Ilm. 7:ssä puhuttiin niistä, jotka vietiin erämaahan, -
jotta he löytäisivät uskon epätoivon kautta.
Aikaa kutsutaan Jaakobin ahdistukseksi.
Nyt puhumme Messiaan omista, joista näkyy Jumalan erinomaisuus.
Tästä 144000:n joukosta Ilm. 14:1 sanoo: -
"...joiden otsaan oli kirjoitettu hänen nimensä ja hänen Isänsä nimi."
Heidän otsaansa painettu sinetti -
kertoo siitä, että he ovat liitossa Jumalan kanssa.
Ilm. 14:2: -
"Ja minä kuulin äänen taivaasta ikäänkuin paljojen vetten pauhinan..."
Ilmestyskirjassa virtaava vesi kuvaa -
Jumalaa ylistävää kansaa.
Eli nämä Messiaan yhteydessä olevat 144 000 -
palvovat ja ylistävät Jumalaa -
ja ovat siis myös yhteydessä taivaaseen.
Lunastus johtaa palvontaan.
Meidät on lunastettu palvomaan Jumalaa. Jae 2: -
"Ja minä kuulin äänen taivaasta ikäänkuin paljojen vetten pauhinan -
ja ikäänkuin suuren ukkosenjylinän, -
ja ääni, jonka minä kuulin, oli ikäänkuin kanteleensoittajain, -
kun he kanteleitaan soittavat.
Ja he veisasivat uutta virttä..."
Asiayhteytenä on Jumalan ylistäminen ja palvonta.
He laulavat kanteleiden säestyksellä uutta laulua.
Lunastus antaa kyvyn palvoa Jumalaa uudella tavalla.
Jeesus sanoi: "Mutta tulee aika ja on jo, -
jolloin totiset rukoilijat rukoilevat Isää hengessä ja totuudessa" -
eli Messiaan kautta.
Myös sanat uusi ja valtakunta liittyvät toisiinsa.
Ilm. 21-22:ssa puhutaan uudesta Jerusalemista, -
Jumalan valtakunnan viimeisestä vaiheesta.
Siellä sanotaan: "Katso, uudeksi minä teen kaikki."
Sanat uusi ja valtakunta liittyvät siis toisiinsa.
Uusi laulu merkitsi Jumalan valtakunnan laulua, -
jollaisen vain lunastus saa ihmisen elämässä aikaan.
Ilm. 14:3: "Ja he veisasivat uutta virttä valtaistuimen edessä..."
Näkymä kuvaa Jumalan tahtoon suostumista.
He tulivat Jumalan eteen alamaisella asenteella.
He tunnustivat hänen hallitusvaltansa.
Ilmestyskirjassa opetetaan, miten meidän tulisi elää jo nyt.
Elämästämme tulee näkyä kuuliaisuus Jumalalle, -
jotta ihmiset näkevät, että olemme toisen vallassa.
Muistatko, mitä tapahtui Kapernaumin kaupungissa?
Siellä oli tuhannenpäämies, joka teki vaikutuksen Jeshuaan, -
koska hän ymmärsi vallanalaisuuden periaatteen.
Jos haluat heijastaa elämässäsi Jumalan valtakuntaa, -
sinun tulee oppia olemaan Jumalalle alamainen ja kuuliainen.
"Ja he veisasivat uutta virttä valtaistuimen edessä -
ja neljän olennon ja vanhinten edessä; -
eikä kukaan voinut oppia sitä virttä, -
paitsi ne sata neljäkymmentä neljä tuhatta..."
Miksi vain he kykenivät oppimaan tämän laulun?
Koska he "ovat ostetut [lunastetut] maasta."
He olivat ottaneet tässä ajassa vastaan Jumalan pelastuksen -
ja lunastuksen.
Ilmestyskirja on kirjoitettu kreikaksi kuten koko muukin Uusi testamentti.
Monet uskovat, että UT oli kirjoitettu ensin hepreaksi.
Tällainen uskomus on epälooginen parista eri syystä.
Yksi on se, että UT oli tarkoitus lähettää pitkin maailmaa -
seurakunnille luettavaksi.
Suuri osa UT:n kirjoista kirjoitettiin temppelin tuhoamisen jälkeen.
Juutalaiset olivat maanpaossa. Yleinen kieli oli tuolloin kreikka.
Mutta ajattelu ja kulttuuri olivat silti usein heprealaista.
Hepreaksi tästä löytyy sanaleikki. Ensin puhutaan lunastetuista.
Mutta jakeessa 4 sanotaan: "Nämä ovat ne, -
jotka eivät ole saastuttaneet itseään naisten kanssa..."
Sanat "lunastaa" ja "saastuttaa" ovat hepreassa samasta juuresta.
Näin tahdotaan osoittaa, miten vähästä voi olla kiinni, -
käännymmekö kohti lunastusta vai saastumista.
On tärkeää ymmärtää asia oikein.
Termi saastuttaminen pitää ymmärtää -
juutalaisuuden ja VT:n profeettojen perusteella.
Jotkut käsittävät kohdan tarkoittavan kirjaimellisesti -
144 000 miespuolista neitsyttä.
On myös muistettava että Ilmestys- kirjassa lainataan VT:n profeettoja.
"Itsensä saastuttaminen naisten kanssa" -
tarkoittaa VT:n profeettojen mukaan epäjumalanpalvelusta.
Aviorikoksella ei tarkoiteta vain -
fyysistä seksuaalista kanssakäymistä vaan epäjumalanpalvontaa.
Niin kertovat profeettakirjojen termit ja vertauskuvat.
Ilm. 14:4:ssä kerrotaan ihmisistä, jotka palvoivat Jumalaa oikein.
He eivät sortuneet epäjumalanpalvontaan. Ilm. 14:4: -
"Nämä ovat ne, jotka eivät ole saastuttaneet itseään naisten kanssa -
sillä he ovat niinkuin neitsyet [Jumalalle uskollisia].
Nämä ovat ne, jotka seuraavat Karitsaa, mihin ikinä hän menee.
Nämä ovat ostetut ihmisistä -
esikoiseksi Jumalalle ja Karitsalle..."
Termi "esikoiset" tarkoittaa ensi hedelmiä ja viittaa ylösnousemukseen.
Nämä ihmiset samaistuivat Karitsaan. Kun hän kuoli, he kuolivat.
Kun hän nousi kuolleista, he nousivat kuolleista.
Jakeessa puhutaan siis uskovista.
Ilm. 14:4-5: -
"Nämä ovat ostetut ihmisistä esikoiseksi Jumalalle ja Karitsalle, -
eikä heidän suussaan ole valhetta havaittu; -
he ovat tahrattomat [Jumalan valtaistuimen edessä, KJV-käännös].
He ovat niitä, jotka suostuvat Jumalan alamaisuuteen.
Ilm. 7:ssä puhutaan VT:n kansasta, joka pääsee valtakuntaan.
Heidät on säilytetty ja sinetöity pelastusta varten.
Ilm. 14:ssa taas puhutaan UT:n kansasta, -
Karitsan lunastamasta ja Jumalalle alamaisesta.
He kumartuvat alamaisina Jumalan valtaistuimen eteen.
Siirrytään jakeeseen 6. Miksi se on tässä kohtaa?
"Ja minä näin lentävän keskitaivaalla erään toisen enkelin, -
jolla oli iankaikkinen evankeliumi julistettavana -
maan päällä asuvaisille, -
kaikille kansanheimoille ja sukukunnille ja kielille ja kansoille."
On tärkeää tulkita Raamattua Raamatulla.
Kerron esimerkin. Otetaan esille Matteus 24.
Siellä Messias puhuu lopun ajoista.
Hän oli tulossa temppelistä.
Opetuslapset alkavat puhua. He ovat nousseet Öljymäelle.
Se on tärkeä profeetallinen paikka, -
joka liittyy Messiaan paluuseen.
He alkoivat kysellä, milloin valtakunta palautetaan Israelille.
He kyselivät lopun ajoista ja hänen paluunsa merkeistä.
Messias vastaa Matt. 24:6:sta eteenpäin, -
että on oleva ruttotauteja (KJV-käännös), sotia, nälänhätää -
ja muita kaaosta aiheuttavia asioita.
Näiden tapahtumien keskellä nousee uusi maailmanvalta.
Sen hallitsija alkaa heti vainota uskovia, -
niitä joilla on Messiaan Sana ja todistus.
Nykyään uutisissa puhutaan usein ääriliikkeistä, -
jotka ovat radikaaleja ja tulkitsevat asiat kirjaimellisesti.
On paha asia, jos väärät asiat uskotaan kirjaimellisesti -
tai edes vertauskuvallisestikaan.
Ääriuskontoja pidetään siis pahoina.
Niin onkin, jos kyseessä on väärä uskonto.
Mutta näin valmistellaan näyttämöä meille uskoville, -
jotka seuraamme tarkasti Sanaa.
Meitäkin aletaan pitää ääriliikkeenä. Meitäkin aletaan vainota.
Ilm. 13:7:n mukaan peto voittaa meidät.
Mutta kehon surmaaminen ei haittaa.
Voitamme hengessä ja saamme uuden kehon, -
kun Jumalan valtakunta perustetaan.
Näin vainoja valmistellaan.
Messias puhuu siis Matt. 24:9:ssä uskovien vainoista, -
jotka syntyvät epävakauden aikoina.
"Silloin teidät annetaan vaivaan, ja teitä tapetaan, -
ja te joudutte kaikkien kansojen vihattaviksi minun nimeni tähden."
Matt. 24:13: -
"Mutta joka vahvana pysyy loppuun asti, se pelastuu."
Jakeessa 14 kerrotaan, mitä vainojen jälkeen tapahtuu: -
"Ja tämä valtakunnan evankeliumi pitää saarnattaman -
kaikessa maailmassa, todistukseksi kaikille kansoille; -
ja sitten tulee loppu."
Tiedämme, että siinä puhutaan seurakunnan ajan lopusta, -
siksi että seuraavaksi puhutaan hävityksen kauhistuksesta.
Emme tiedä, meneekö tunteja, viikkoja vai kuukausia.
Mutta pian hävityksen kauhistuksen jälkeen seurakunnan aika loppuu -
Toisen Tessalonikalaiskirjeen luvun 2 mukaan.
Heti hävityksen kauhistuksen ja ylöstempauksen jälkeen -
vihollinen suuntaa kiinnostuksensa Israelin kansaan.
Siitä alkaa Jaakobin ahdistuksen aika, josta olemme jo puhuneet.
On merkityksellistä, että heti uskovien vainojen jälkeen -
evankeliumi julistetaan kaikille kansoille.
Ilm. 14:4-5:ssä puhutaan siis Messiaalle uskollisista, -
jotka antoivat henkensä alttiiksi eivätkä palvoneet epäjumalia -
vaan palvoivat kuuliaisina Jumalaa.
Heille käy kuten Matt. 24:ssä. Ilm. 14:6:ssa kerrotaan: -
"Ja minä näin lentävän keskitaivaalla erään toisen enkelin, -
jolla oli iankaikkinen evankeliumi julistettavana -
maan päällä asuvaisille [koko ihmiskunnalle], -
kaikille kansanheimoille ja sukukunnille ja kielille ja kansoille.
Ja hän sanoi suurella äänellä: -
'Peljätkää Jumalaa ja antakaa hänelle kunnia, -
sillä hänen tuomionsa hetki on tullut..."
Ilm. 14:ssä puhutaan ylöstemmatuista, -
jotka ovat tulleet vainojen keskeltä.
Ilm. 14:7:ssä ilmoitetaan Jumalan tuomion tulevan.
Tuomio ja Jumalan viha saapuvat ylöstempauksen jälkeen.
1. Tess. 5:9:ssähän sanotaan: -
"Sillä ei Jumala ole määrännyt meitä vihaan, vaan saamaan pelastuksen."
Tuossa sana "pelastus" tarkoittaa pelastuksen lopullista seurausta, -
pääsyä Jumalan valtakuntaan.
Emme ole täällä enää Jumalan vihan ilmestyessä.
Ilm. 14:7: "...ja kumartakaa häntä, -
joka on tehnyt taivaan ja maan ja meren ja vetten lähteet'."
Miksi kohdan lopussa puhutaan vetten lähteistä?
Siinä puhutaan veden alkuperästä. Vesi tarkoittaa Raamatussa elämää.
"...kumartakaa häntä, joka on tehnyt taivaan ja maan ja meren -
ja vetten lähteet'."
Jumala tahtoo kertoa olevansa elämän lähde.
Kysyn lopuksi: -
Oletko ottanut sydämeesi elämän lähteen, Messias Jeshuan?
Oletko ottanut vastaan ilosanoman, jonka mukaan Messias tuli tänne, -
kuoli ristillä, haudattiin ja nousi kolmantena päivänä?
Ylösnousemus tarkoittaa voittoa -
ja toivoa tulevasta valtakunnasta.
Veden lähteet mainitaan, koska halutaan puhua elämän lähteestä.
Kumarra sitä ainoaa, joka voi antaa sinulle elämän.
Mistään muualta ei löydy iankaikkista elämää.
Ensi viikolla tutkimme lisää Ilmestyskirjan lukua 14.
Toivottavasti sait siunauksen, josta voit kertoa muillekin.
Tulethan taas ensi viikolla seuraamaan lähetystämme.
Saat meistä lisätietoa sivustoltamme LoveIsrael.org.
Siellä on lisää Baruchin opetusta videoina, -
joita voit katsella tai ladata koneellesi.
Nähdään ensi viikolla. Siunausta sinulle Jeesuksessa!
Suomennos: Annamari Kortelainen